बीजिंग: मालदीव में जारी राजनीतिक संकट पर इस समय पूरी दुनिया की नजरें लगी हैं। जहां पूर्व राष्ट्रपति मोहम्मद नशीद भारत के दखल की मांग कर रहे हैं वहीं चीन का जोर इसे मालदीव का आंतरिक मामला करार देते हुए अन्य देशों को दूर रखने पर है। अब चीन इस संकट को सुलझाने के लिए एक नया प्लान लेकर आया है। चीन ने मालदीव में संयुक्त राष्ट्र के किसी भी तरह के हस्तक्षेप का विरोध करते हुए गुरुवार को अंतर्राष्ट्रीय समुदाय से वहां के राजनीतिक दलों के लिए बातचीत की व्यवस्था में ‘मदद करने’ और देश के राजनीतिक संकट का हल करने का आह्वान किया।